Aḥric wis nerra-d ɣef yisteqsiyen id d-nefka di tezwert-nteɣ , nefka-d talɣa n yismawenagi d wamek ttwabnan nebḍa-ten ama d iḥerfiyen wid id d-nufa llan 70 n yismawen azal n 50,72%, ama d isuddimen wid id d-nufa llan 29 n yismawen azal n 21,01%, d wuddisen wid id d-nufa llan 22 azal n 15,94%, aked ireṭṭalen id d-nufa llan 18 azal n 13,04%. Ismawen iḥerfiyen ttemgaraden deg talɣa mi ara yili ubeddel deg tewsit (amalay, unti), neɣ deg umḍan (asuf, asget), yettili daɣen ubeddel deg waddad (ilelli, amaruz). Nessebgen-d ismawen isuddimen ama d ajerrumanen (md: aberriq, taselluft ...) ama d anfalanen (md: bururu, aqelqul ...), nefka-d ismawen uddisen ama d wid n usenteḍ n yiferdisen (md: tazarmumuct, abuneqqar ...) ama d wid n usdukel n yiferdisen (md: times n waḍu, tinejdemt n lḥiḍ ...), akken daɣen id d-nefka ismawen ireṭṭalen ama d wid n taɛrabt (md: lḥut, ajrad ...) ama d wid n tefransist (md: ssardin, akafar ...).